Contract of a Farm Steward
Material: papyrus
Place: Oxyrhynchites
Categories: Vertrag eines Verwalters eines Gutes (Land)
Notarsunterschrift
[ βασιλείας τοῦ θειοτάτου καὶ εὐσεβεστάτου ἡμῶν δεσπότου μεγίστου εὐεργέτου Φλαουίου] 
Τιβερίου Μαυρικίου το[ῦ α]ἰωνίο[υ] Αὐγούστου καὶ Αὐτοκράτορος ἔτους α, μετὰ τὴν ὑπατίαν τοῦ τῆς 
θείας λήξεω[ς] γενομένου ἡμ[ῶ]ν δεσπότου Τιβερίου Κωνσταντίνου ἔτους ε, Παχὼν κθ, ἰνδ πρώτης. 
τοῖς ὑπερφυεστάτοις κληρονόμοις τοῦ τῆς ἐν εὐκλεεῖ τῇ μνήμῃ Ἀπίωνος γενομένου 
πρωτοπατρικίου, γεουχοῦσιν καὶ ἐνταῦθα τῇ λαμπρᾷ Ὀξυρυγχιτῶν πόλει, διὰ Μηνᾶ οἰκέτου, 
τοῦ ἐπερωτῶντος κ[α]ὶ προσπορίζοντος τοῖς ἰδίοις δεσπόταις τοῖς αὐτοῖς πανευφήμοις ἀνδράσιν 
τὴν ἀγωγὴν καὶ ἐνοχὴν, Σερῆνος διάκονος τῆς ἁγίας ἐκκλησίας, υἱὸς τοῦ μακαρίου 
Ἀπολλώ, μετʼ ἐγγυη[τοῦ] τοῦ καὶ ἀναδεχομένου [α]ὐτὸν εἰς ἣν ποιεῖται ὑποδοχὴν τῆς καταπιστευομ[έ]νης 
αὐτῷ προνοησίας τῶν ἑ[ξ]ῆς δηλουμένων κτημάτων καὶ ἐξωτικῶν αὐτῶν τόπων, ἐμοῦ 
Βίκτορος νομικαρίου, υἱοῦ τοῦ μακαρίου Ἰωάννου, ἑξῆς ὑπογράφοντες ἰδίοις γράμμασιν, ἀμφότεροι 
ὁρμώμενοι ἀπὸ τῆς αὐτῆς πόλεως, χαίρειν. ὁμολογῶ ἐγὼ ὁ πρωτότυπος Σερῆνος διάκονος, 
ἑκουσίᾳ γνώμῃ καὶ αὐθαιρέτῳ προαιρέσει συντεθεῖσθαί με πρὸς τὴν ὑμῶν ὑπερφύειαν διὰ τῶν αὐτῇ 
προσκόντων ἐπὶ ἕνα  ἐνιαυτόν, λογιζόμενον ἀπὸ λοιπάδος χρυσικῶν τῆς παρούσης πρώτης ἰνδ 
καὶ καρπῶν καὶ χρυσικῶν καὶ προσόδων τῆς σὺν θεῷ δευτέρας ἐπινεμήσεως, ἐπὶ τῷ με τὴν 
χώραν τοῦ προνοητοῦ ἤτοι ὑποδέκτου ἀποπληρῶσαι παρʼ αὐτῇ ἐμ προστασίᾳ κτήματος Ματρέου 
καὶ τῶν ἐν ταῖς κώμης Ἐπισήμου καὶ Ἀδαίου καὶ τῶν ἐξωτικῶν αὐτῶν τόπων τῶν διαφερόντων 
τῇ ὑμῶν ὑπερφυείᾳ, καὶ κατὰ τὸ παρεχόμενόν μοι ἀπαιτήσιμον παρὰ τῶν αἰδεσίμων χαρτουλαρίων 
τοῦ ἐνδόξου αὐτῆς οἴκου τὴν μεθοδίαν τρέψαι κατὰ τῶν ὑπευθύνων γεωργῶν κτηματικῶν τε 
καὶ κωμητικῶν καὶ ἐξωτικῶν, εἰς τὸ πάντα εἰσπρᾶξαι καὶ καταβαλεῖν ἐπὶ τὴν ὑμῶν ὑπερφ 
ἤτοι ἐπὶ τοὺς αὐτῇ προσήκοντας, τοῦτʼ ἔστιν, τὸν μὲν σῖτον ἐ[π]ὶ [τ]ὸν δημόσιον ναύτην τοῦ 
ἐνδόξου αὐτῆς οἴκου, τὸ δὲ χρυσικὸν ἐπὶ τὸν λαμπρότατον τραπεζίτην τοῦ αὐτοῦ ἐνδόξου 
οἴκου, ἀκολούθως τοῖς ἐμοῖς ἐνταγίοις τοῖς ἐκδιδομένοις παρʼ ἐμοῦ πᾶσιν τοῖς ὑπευθύνοις 
γεωργοῖς ταύτης τῆς προνοησίας, καὶ μετὰ τὴν γινομένην παρʼ ἐμοῦ σπουδὴν καὶ ἣν 
ἐ[ν]δείκνυμι μεθοδίαν περὶ τὴν εἴσπραξιν. εἰ δὲ συμβῇ τι ἔχθεσιν γενέσθαι ἐν τοῖς 
προγεγραμμένοις κτήμασιν, ἐμὲ ταύτην ἀποσυμβιβάσαι τὴν δὲ ὑμῶν ὑπερφύειαν 
ταύτην ἑαυτῇ καταλογίσασθαι ἐν τοῖς ἐμοῖς λόγοις· τὰ δὲ ἐξωτικὰ πάντα ἐμὲ εἰς πλῆρες 
λημματίσαι καὶ εἰσπρᾶξαι καὶ εἰσενεγκεῖν τῷ εἰρημένῳ γεουχικῷ λόγῳ. προσομολογῶ δὲ 
λημματίσαι τῇ ὑμῶν ὑπερφυείᾳ ὑπὲρ παραμυθείας τοῦ παραλημπτικοῦ μέτρου τῶν ἀρταβῶν 
ἑκατὸν  ἀρτάβας δέκα πέντε . πρὸς δὲ τούτοις συνεθέμην καὶ ὡμολόγησα διδόναι τῷ ἐνδόξῳ 
οἴκῳ τῆς ὑμῶν ὑπερφυείας καὶ τὰ δώδεκα  νομίσματα Ἀλεξανδρείας τὰ ἐξ ἔθους παρεχόμενα 
ὑπὲρ παραμυθείας τῆς αὐτῆς προνοησίας, καὶ δέξασθαί με τὸ ἐμὸν ὀψώνιον κατὰ μίμησιν 
τοῦ πρὸ ἐμοῦ προνοητοῦ. δώσω δὲ τοὺς λόγους πάσης τῆς ἐμῆς ὑποδοχῆς τοῦ τε λήμματος 
καὶ ἀναλώματος, καὶ τὰ ἀπὸ τῶν λογοθεσιῶν ἀποπληρώσω, εἰ λοιπαδάριος φανείην 
ἀκολούθως ὡς εἴρηται τοῖς ἐμοῖς ἐνταγίοις. προσομολογῶ δὲ κἀγὼ Βίκτωρ ὁ ἐγγυητὴς 
ἐγγυᾶσθαι καὶ ἀναδέχεσθαι τὸν προγεγραμμένον Σερῆνον διάκον[ο]ν προνοητὴν διδούντα 
πληροῦντα τὰ τῆς αὐτοῦ ὑποδοχῆς, καὶ εἰ λοιπαδάριος φανείη ἀκολούθως τῆς αὐτοῦ πιττακίοις 
οἴκοθεν καὶ ἐξ ἰδίων μου διδόναι καὶ πληρῶσαι τὴν ὑμῶν ὑπερφ, ἀποταττόμενος 
τῷ προνομίῳ τῶν ἐγγυητῶν, διαφερόντως δὲ τῇ νεαρᾷ διατάξει τῇ περὶ ἐγγυητῶν 
καὶ ἀντιφωνητῶν ἐκφωνηθείσῃ. καὶ ὑπεθέμεθα ἀμφότεροι εἰς τὸ δίκαιον τούτου 
τοῦ συναλλάγμ πάντα τὰ ὑπάρχοντα καὶ ὑπάρξοντα ἰδικῶς καὶ γενικῶς, 
ἐνεχύρου λόγῳ καὶ ὑποθήκης δικαίῳ. κύρ τὸ συνάλλαγμ δισσ γραφ, καὶ ἐπερ ὡμολ.  
  Σερῆνος διάκ, υἱὸς τοῦ μακαρ Ἀπολλώ, ὁ προγεγραμμένος, πεποίημαι τοῦτου τὸ συνάλλαγμα 
τῆς προγεγραμμένης προνοησίας κτήματος Ματρέυ καὶ τῶν ἐν τε͂ς κώμης Ἐπισύμου 
καὶ Ἀδευ καὶ τῶν ἐξωτικῶν τώπων, καὶ ἀποδώσω τοὺς λόγους μου, καὶ στοιχῖ μοι πάντα 
τὰ ἐν αὐτῷ ὁς πρόκ, ὑπογράψας χειρεὶ ἐμοῖ ἀπέλησα.   Βίκτωρ νομικάρ, υἱὸς τοῦ μακαρ 
Ἰωάννου, ὁ προγεγραμμέ,  καὶ ἀναδέχομαι τὸν προγεγραμμέ εὐλαβέστ 
Σερῆνον διάκ καὶ προνοητὴν ἐν τουτο το συναλλάγμα, καὶ συμφονῖ μοι πάντα ὡς πρόκ. 
ὑπέγραψα χειρεὶ ἐμοῖ, ἀπέλυσα.  
  διʼ ἐμοῦ Παπνουθίου συμβολαιογράφ ἐτελειώθη. 
 di em  ... sum etelioth.
συνάλ Σερήνου τοῦ εὐλαβ διακ υἱο[ῦ] τ[οῦ] μακαρ Ἀπολλώ, 
μετʼ ἐγγυητοῦ τοῦ  Βίκτορος νομικαρ, προστασ κτήμ Ματρέου.